Türì

Türì (anca Türìn; Italià: Torino; Piemontés e 'n vàrie lèngue d'Euròpa: Turin; Portoghés: Turim; Olandés: Turijn) l'è öna sità de l'Italia Nord-Ucidentàl, capitàl de la regiù Piemùt, con 902 137 abitàncc (dàto del Desember 2013), 'na superfice de 130,2 km² e 'na densità de de 6 929 ab./km². La sò "area urbana" la rìa 'nfina a ü miliü e més d'abitàncc. I abitàncc i è ciamàcc Türinés. Ol sò nóm 'l sömèa che vègne dal cèltich Tau ch'a 'l völ dì Mùt, pò latinizàt in Augusta Taurinorum, in onùr de l'imperadùr Aügüst. In del sich-sent la sità l'è dientàda la capitàl del Dücàt de Savòia e de alùra 'nàcc la sò stòria l'è 'ndàca 'nacc compàgna de chèla de la faméa sabàuda. Türì l'è stàcia la prìma capitàl del Regn d'Italia, dal 1861 al 1865. La sità la se tróa i pé di Alp e l'è traersàda fò dal Po e da la Dora Riparia che pròpe a Türì la se böta 'n del Po. La sò economìa la stà 'n pé sö l'indüstria automobilìstica e la FIAT l'è la sò 'ndüstria piö grànda. Ol sìmbol de la sità l'è la Mole Antonelliana, ü grand palàs nasìt per vèss öna sinagoga e che al sò tép l'éra 'l piö ólt del mónd. Gh'è ach ol Müséo Egìsio, ol piö 'mpurtànt del mónd dòpo chél del Cairo. Ol sìndech de Türì l'è 'l Chiara Appendino. Evulusiù demogràfica Sport I squader de folber principal de Türì sont la Juventus e el Türì. In passaa hinn stait tant alter squader de la cittaa: la Turines l'era la pussee cognossuda. Links Foto Riferimèncc Oter progecc Wikiquote el gh'ha dent citazzion de o su Turin Wikinotizie el gh'ha dent notizzie in su Turin Wikimedia Commons el gh'ha dent imagin o alter archivi su Turin Wikivoyage el gh'ha dent Informazzion turisteghe su Turin Us curelade Musee Egizzi (Turin)